Muittalægje

Muittalægje (Muittalægje čuvgetusa haliduvvidi sami gaskastNordisk råd – Samiska i ett nytt årtusende (s. 53)) var en samisk avis som kom ut i årene 1873–1875. Dette var den første samiske avisen som ble utgitt i Norge.Karasjok kommune – Media  

Avisen ble utgitt som en månedsavis av Christian Andreassen (1828–1879), som lærte seg samisk, og oversatte salmer og andre tekster til samisk. Han ga ut avisen i samarbeid med læreren Johan Eriksen Soffa og fiskeren Samuel Samuelsen. Disse tre var med i foreningen «Vieljažiid Searvi» (Broderlaget). Andreassen var avisens redaktør, sammen med Peder Larsen Utsi, som året før hadde søkt amtstinget om støtte til å utgi en avis blant samene, noe han fikk avslag på. Avisen ble trykket hos F. Kjeldseths boktrykkeri i Vadsø, samme trykkeri som Finmarkens Amtstidende ble trykket.Deatnu.net – Trekk fra Tanadalens historie   

Dårlig opplag og dårlig økonomi gjorde at avisen ble nedlagt etter bare to år. 

Referanser

Kategori:Samiske aviser
Kategori:Nedlagte samiske aviser
Kategori:Nedlagte norske aviser
Kategori:Aviser etablert i 1873
Kategori:Aviser nedlagt i 1875